
Kinezi grade hidroelektranu 
kod Bileće 


HE ,Dabar" je najznačajniji energetski objekat koji se gradi 
u regionu u poslednjih trideset godina. - Građevinska 
kompanija ,Gezuba" izgradila je „Tri klisure", najveće 


hidroenergetsko postrojenje u svetu 

Od našeg dopisnika 


Istočno Sarajevo - U naredne četiri godine u Republici Srpskoj biće, 
kako je planirano, izgrađena Hidroelektrana (HE) ,Dabar", snage 160 
megavata. Koštaće 222 miliona evra, od čega je veći deo kredit 
kineske Eksim banke. To je jedan od najvećih i najznačajnijih objekata 
iz okvira istoimenog projekta čija je realizacija počela 2016. godine. 


Ujedno, НЕ ,Dabar" je prvi i najveći objekat te vrste i snage koji se, u 
okviru podsistema ,Gornji horizonti", gradi u regionu nakon više od 
30 godina. 

Početak radova, koje če izvoditi renomirana kineska kompanija 
,Gezuba grupa", ozvaničen je polaganjem kamena temeljca 23. juna 
u naselju Vrijeka u opštini Bileća. Reč je o kompaniji koja je izgradila 
najveću hidroelektranu na svetu ,Tri klisure“. Vest o početku 
izgradnje HE ,Dabar" objavila je, kako su preneli mediji u Srpskoj, i 
kineska državna televizija i to u udarnom terminu centralnog 


informativnog programa. 


Na ceremoniji polaganja kamena temeljca u bilećkom naselju Vrijeka, 
kojoj su prisustvovali zvaničnici Republike Srpske i Kine, istaknut je 
značaj početka izgradnje HE ,Dabar", koja, kako se moglo čuti, 
predstavlja istorijski projekat za Hercegovinu i buduće generacije. 
Premijer Republike Srpske Radovan Višković podsetio je da je to prvi 
energetski objekat te snage i veličine na Balkanu, nakon izgradnje HE 


nVišegrad" 1985. godine. 


Izgradnjom hidroelektrane, o kojoj se govorilo bezmalo 60 godina, 
biće, prema rečima Viškovića, rešena i druga urgentna pitanja u 
Hercegovini, odnosno staće se na kraj poplavama koje su obilne 
padavine često uzrokovale u tom delu Srpske. , Svi elementi koji 


treba da budu urađeni u jednom poslu, urađeni su na najkvalitetniji 


mogući način. Finansijska konstrukcija projekta zatvorena je i izabran 
je renomirani kineski partner kao graditelj", rekao je premijer Srpske, 


napomenuvši da je rok završetka radova 48 meseci. 


Policajac iz Gradačca preminuo u bolnici 

Na svečanosti u naselju Vrijeka, generalni direktor kineske kompanije 
» Gezuba" Lju Huljeng izjavio je, kako su preneli mediji u Srpskoj, da se 
nada da će projekat HE ,Dabar", za koji garantuju ne samo Kina i 
kompanija ,Gezuba" več i Republika Srpska, biti završen u 
planiranom roku. On se zahvalio svima koji su podržali projekat koji 
se, kako je rekao, realizuje zahvaljujući memorandumu o saradnji koji 
su ranije potpisali predsednici Kine i Republike Srpske Si Đinping i 
Milorad Dodik. 


Nakon polaganja kamena temeljca zadovoljstvo je iskazao i Đi Ping, 
ambasador Kine u BiH. U obraćanju medijima Đi je rekao da HE 
,Dabar" predstavlja ,najveću hidroelektranu koju grade kineske 
kompanije u srednjoj i jugoistočnoj Evropi" i da je ta hidroelektrana 
deo kineskog projekta ,,Pojas i put", koju promovišu u poslednjih 10 


godina. 


Ministar energetike i rudarstva Srpske Petar Đokić uveren je da će HE 
,Dabar", na čijoj izgradnji će biti angažovano 800 radnika, biti od 
ogromnog i najvećeg značaja za Hercegovinu, čime aktuelna vlast u 
Srpskoj, kako kaže, pokazuje opredeljenost da razvija svaki deo 
Srpske. Uz napomenu da će HE ,Dabar" ojačati elektroenergetski 
sektor i ekonomiju Srpske, direktor „Elektroprivrede Republike 
Srpske" Luka Petrović izjavio je, kako prenosi Srna, da će sva struja 


proizvedena u novoizgrađenoj hidroelektrani ići za izvoz. 

Ѕтарая пластинка пре месец дана 


Bravo za RS. win - win. Tako Kinezi rade. Da је slučajno 
došao zapad sa lepim pričama o zelenoj agendi, 
vetrotornjevima, mini he i ostalim tričarijama, odavno bi svi 


u RS nosili (ekonomske) bukagije... NA mnogaja ljeta! 

